**Renfrewshire** (skotsk-gælisk: *Siorrachd Rinn Friù*; skotsk: *Renfrewshire*) er en av Skottlands 32 regioner og ligger på den sørlige bredden av elven Clyde. Området grenser mot North Ayrshire, East Renfrewshire, City of Glasgow, Inverclyde og West Dunbartonshire. Administrasjonsbyen er Paisley.

Det ligger i det vestlige sentrale lavlandet, og er ett av tre rådsområder innenfor grensene til det tradisjonelle grevskapet Renfrewshire, som dekker et større område, inkludert steder som i dag er del av Inverclyde i vest og East Renfrewshire i øst, samt noen steder som har blitt innlemmet i City of Glasgow.

Mellom 1975 og 1996 dekket regionen et noe større område. Da regionen Strathclyde ble oppløst i 1996, ble Barrhead, Neilston og Uplawmoor overført til den nye regionen East Renfrewshire.

Etymologi
---------

Stedsnavnet på Renfrewshire stammer fra byen Renfrew, som ligger 10 km vest for Glasgow. Navnet Renfrew er dokumentert siden den romerske okkupasjonen av de britiske øyer (se *Romersk Britannia*). Navnet antas være avledet fra brittonsk/kumbrisk ord *ren*, som på skotsk-gælisk er *rinn*, eller på walisisk som *rhyn* (i betydningen «et punkt» eller «landkappe»), og fra *frew*, som på walisisk er *fraw*, eller *ffrau* («strøm av vann»). Det kan antyde et landområde nær strømmen av vann, eksempelvis ved sammenløpet av elvene Cart og Clyde.

Historie
--------

Grevskapsbyen Renfrew har blitt kalt for «krybben til kongelige Stewart» for byens gamle forbindelse til Skottlands tidligere kongelige hus. Renfrew fikk status som kongelig burgh i 1397. Grevskapet Renfrew ble etablert av Robert III av Skottland fra landområder sentrert i det gamle herredømmet Strathgryfe i 1402.

Tidligere hadde dette utgjort en del av Lanarkshire og tidligere hadde religiøs autoritet strukket seg over området gjennom klosteret Paisley Abbeys myndighet over lokale kirker i byer og landsbyer.

Etter Loven om om lokalt selvstyre av 1889 (*Local Government (Scotland) Act 1889*), fikk Renfrewshire – som med de andre regionene i Skottland – større makter og ble styrt av et valgt fylkesråd som var basert i County Building i Paisley.

I løpet av 1600- og 1700-tallet forårsaket den industrielle revolusjonen en enorm økning for tekstilindustrien i Paisley. I mellomtiden ble verftsindustrien stimulert.

Byer og landsbyer
-----------------

Renfrewshire House, hovedkvarter for Renfrewshire Council
* Bishopton, Bridge of Weir, Brookfield
* Craigends, Crosslee
* Elderslie, Erskine
* Houston, Howwood
* Inchinnan
* Johnstone
* Kilbarchan
* Linwood, Lochwinnoch
* Paisley
* Ralston, Ranfurly, Renfrew

Referanser
----------

1. ↑  .
2. ↑  .
3. ↑  Charnock, Richard Stephen (1859): *Local Etymology: A Derivative Dictionary of Geographical Names*. R.S. Charnock, London
4. ↑  «Exploring the History of European Royalty», *European Royal History*
5. ↑   «Paisley Sheriff Court (LB39103)», *Historic Environment Scotland*

Eksterne lenker
---------------

* Renfrewshire Events Guide
* Paisley Daily Express lokal dagsavis
* The Gazette Newspaper ukentlig avis

  


| * v
* d
* r
Skottlands regioner |
| --- |
| Skottland flaggs | Aberdeen **·** Aberdeenshire **·** Angus **·** Argyll and Bute **·** Clackmannanshire **·** Dumfries and Galloway **·** Dundee **·** East Ayrshire **·** East Dunbartonshire **·** East Lothian **·** East Renfrewshire **·** Edinburgh **·** Falkirk **·** Fife **·** Glasgow **·** Highland **·** Inverclyde **·** Midlothian **·** Moray **·** North Ayrshire **·** North Lanarkshire **·** Orkney **·** Perth and Kinross **·** Renfrewshire **·** Scottish Borders **·** Shetland **·** South Ayrshire **·** South Lanarkshire **·** Stirling **·** West Dunbartonshire **·** West Lothian **·** Ytre Hebridene (na h-Eileanan Siar) | Storbritannia flaggs |

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** ISNI **·** GeoNames **·** MusicBrainz
 |